প্রক্ষেপক
চলচ্চিত্র প্রেক্ষাগৃহ গুলোতে এক ধরনের প্রক্ষেপক ব্যবহার করা হয় যা চলচ্চিত্র প্রক্ষেপক হিসেবে পরিচিত, বর্তমানে বেশিরভাগ ক্ষেত্রে এগুলো ডিজিটাল চলচ্চিত্র ভিডিও প্রক্ষেপক দ্বারা প্রতিস্থাপিত হয়েছে।
চলচ্চিত্র সমালোচনা
১৯৪০ এর দশকে চলচ্চিত্র সমালোচনার এক নতুন ধরনের আবির্ভাব হয়। এরকম রচনা আসতে শুরু করে যেখানে একটি বৈশিষ্ট্যসূচক আকর্ষণের সাথে চলচ্চিত্রের বিশ্লেষণ করা হত যাতে সমালোচকদের কথাগুলো পাঠকদেরকে প্ররোচিত করে। চলচ্চিত্র সমালোচকদের এই রীতিই চলচ্চিত্র সমালোচনাকে মূলধারায় নিয়ে আসে, জনপ্রিয় পত্রিকায় সমালোচকগণ মনোযোগ কাড়তে থাকেন। এরফলে চলচ্চিত্র পর্যালোচনা এবং সমালোচকদের কথা বেশিরাগ মুদ্রন মাধ্যমে চলে আসে। পরের দশকগুলোতে চলচ্চিত্র সমালোচকদের জনপ্রিয়তা অনেক বেড়ে যায়, এবং এই শিল্পে জেমস এজি, এন্ড্রু স্যারিস, পলিন কায়েল এর মত নামগুলো খুব বিখ্যাত ও পরিচিত হয়। বর্তমান সময়ের বিখ্যাত চলচ্চিত্র সমালোচকদের মধ্যে রয়েছেন রজার এবার্ট এবং পিটার ট্রেভারস।